આશ્ચર્યજનક છે કે નીતિ આયોગને સોંપાયેલ અભ્યાસના લેખકો એવું પણ કહી રહ્યા છે કે તેમની આ પદ્ધતિ, અમેરિકામાં ત્યાના, લેબર સ્ટેટીસ્ટીક બ્યુરો દ્વારા બહાર પડાતા માસિક બિન કૃષિ પગારપત્રકોના રીપોર્ટ જેવી વ્યવસ્થા સ્થાપવામાં મદદરૂપ થશે. જોકે લેબર સ્ટેટીસ્ટીક બ્યુરો તેના બિન કૃષિ પગારપત્રકોના રીપોર્ટ માટે મોટાપાયે, ઉદ્યમોના ત્વરિત સર્વે તેમજ તેની પુરવણી તરીકે ઘરઘથ્થુ વસ્તુઓના સર્વે પર આધાર રાખે છે. તેની સેમ્પલ સંખ્યા ઘણી વિશાળ છે અને બિન કૃષિ રોજગારના એક તૃતીયાંશ કરતા પણ વધુ લોકોને આવરી લે છે. આ બધા સર્વે ભારતના લેબર બ્યુરોના સર્વે જેવાજ હોય છે પરંતુ ઘણા મોટા પાયા પર, રેગ્યુલર ધોરણે અને ત્વરિત માહિતી મેળવી શકાય તેવી પદ્ધતિ સાથે હાથ ધરવામાં આવે છે.સ્પષ્ટપણે કહીએ તો, ચોક્કસ હેતુઓ માટે તૈય્યાર કરાયેલ પ્રશાસનિક ડેટા ઘરઘથ્થુ અને ઉદ્યમના સર્વેનું સ્થાન લઇ શકે નહિ. રોજગારમાં થયેલ વધારાની માપણી લેબર માર્કેટનો અભ્યાસ કરવા માટેનું માત્ર એક પરિબળ હોય શકે. કામના પ્રકાર અને પરિસ્થિતિઓનો અભ્યાસ પણ તેનો એક ભાગ છે.અગત્યનું છે કે અમેરિકા, મોટાપાયે ઔપચારિક અર્થતંત્ર હોવા છતાં લેબર માર્કેટનો વાસ્તવિક મુખ્ય સૂચક સેવે આધારિત છે.